Жывапісец і крытык Леў Жамчужнікаў пакінуў славесны партрэт Башылава: “Гэта быў тып ліцвіна: рыжаваты, непрыгожы, ростам у тры аршыны з вяршком, які стараўся нібы ўбавіць велічэзнасць свайго росту і таму гарбаціўся. Ён быў таленавіты да ўсяго і адукаваны цудоўна; меў шмат навуковых інтарэсаў; ведаў некалькі моваў, жывапіс, скульптуру, архітэктуру, разьбу па дрэве; іграў на раялі што хочаш, чытаў ноты, як кнігу; шыкоўна спяваў; і да ўсяго гэтага быў далікатны, добры і сумленны чалавек”.